ശിവ രാജ്‌കുമാർ

കന്നഡ ചലച്ചിത്ര മേഖലയിൽ ആക്ഷൻ ത്രില്ലർ ചലച്ചിത്രങ്ങളിൽ നായകനായി ആരാധകർ ആവേശത്തോടെ വിളിച്ച ചലച്ചിത്ര താരമാണ് ശിവ രാജ്കുമാർ അഥവാ അദ്ദേഹത്തിൻ്റെ യഥാർത്ഥ പേര് നാഗരാജു ശിവ പുട്ടസ്വാമി. ഒരു ഇന്ത്യൻ നടനും നിർമ്മാതാവും ടെലിവിഷൻ അവതാരകനുമാണ്, പ്രധാനമായും കന്നഡ സിനിമയിൽ പ്രവർത്തിക്കുന്നു25 years of Shivaraj Kumar! . Cinecurry.com (3 February 2011). Retrieved on 29 March 2013.. കന്നട ചലച്ചിത്ര നടനായ ഡോ. ​​രാജ്കുമാറിന്റെ മൂത്ത മകനാണ്. മൂന്ന് പതിറ്റാണ്ടിലേറെ നീണ്ട കരിയറിൽ ശിവ 120-ലധികം സിനിമകളിൽ പ്രവർത്തിച്ചിട്ടുണ്ട്. കർണാടക സ്റ്റേറ്റ് ഫിലിം അവാർഡുകൾ, ഫിലിം ഫെയർ അവാർഡ് സൗത്ത്, SIIMA അവാർഡുകൾ, മറ്റ് അംഗീകാരങ്ങൾ എന്നിവ സ്ക്രീനിലെ പ്രകടനത്തിന് അദ്ദേഹം നേടിയിട്ടുണ്ട്.

രസതന്ത്രത്തിൽ സയൻസ് ബിരുദം നേടിയ ശേഷം, ശിവ തന്റെ ആദ്യ സ്‌ക്രീനിൽ പ്രത്യക്ഷപ്പെട്ടത് സംഗീതം ശ്രീനിവാസ് റാവുവിന്റെ ആനന്ദ് (1986) എന്ന ചിത്രത്തിലാണ്, അത് അദ്ദേഹത്തിന് മികച്ച നടനുള്ള സിനിമാ എക്‌സ്‌പ്രസ് അവാർഡ് നേടിക്കൊടുത്തു. അദ്ദേഹത്തിന്റെ ആദ്യ മൂന്ന് ചിത്രങ്ങളായ ആനന്ദ്, രഥ സപ്തമി (1986), മന മെച്ചിദ ഹുഡുഗി (1987) എന്നിവയെല്ലാം മികച്ച വിജയമായിരുന്നു, മാധ്യമങ്ങളും ആരാധകരും അദ്ദേഹത്തിന് ഹാട്രിക് ഹീറോ എന്ന പദവി നേടിക്കൊടുത്തു 
.

ശിവണ്ണ എന്നറിയപ്പെടുന്ന അദ്ദേഹം, ആനന്ദ്, രഥ സപ്തമി (1986), ഓം (1995), ജനുമാദ ജോഡി, നമ്മൂറ മന്ദാര ഹൂവ്, എ.കെ. 47, ജോഗി, ഭജരംഗി, മുഫ്തി, ശിവലിംഗ, ടഗരു എന്നിവ കന്നഡ സിനിമാ വ്യവസായത്തിലെ നാഴികക്കല്ലുകളായി മാറുകയും ബോക്സ് ഓഫീസിൽ റെക്കോർഡുകൾ സൃഷ്ടിക്കുകയും ചെയ്തു. 2010-ൽ സീ കന്നഡയിൽ സംപ്രേഷണം ചെയ്ത നാനിരുവുഡെ നിമഗാഗി എന്ന ടോക്ക് ഷോയിലൂടെ അദ്ദേഹം ടെലിവിഷൻ അരങ്ങേറ്റം കുറിച്ചു. ശിവണ്ണ ഒരു ടിവി സീരിയൽ നിർമ്മിച്ചു - മാനസ സരോവര. ഹേറ്റ് യു റോമിയോ (വിയറ്റ്നാമിൽ ചിത്രീകരിച്ചത്), ഹണിമൂൺ എന്നീ രണ്ട് വെബ് സീരീസുകളുടെ സഹനിർമ്മാതാവ് കൂടിയായിരുന്നു അദ്ദേഹം. ഈയിടെയായി ഇദ്ദേഹം 2022ൽ പുറത്തിറങ്ങാൻ നിക്കുന്ന കന്നഡ ചലച്ചിത്രമായ ജെയിംസ് എന്ന സിനിമയിൽ അന്തരിച്ച ചലച്ചിത്ര നടനും ശിവ രാജ്കുമാരിൻ്റെ ഇളയ സഹോദരനായ പുനീത് രാജ്കുമാരിൻ്റെ ശബ്ദം നൽകിയത് ഇദ്ദേഹമാണ്.

അവലംബം